Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maiorga Ramírez Erro jaunak egindako galderaren erantzuna, Foru Diputazioak emana, sorkuntza artistikoa sustatzeko politiken arloko jarduketa-ildo nagusiei eta ekimen berriei buruzkoa. Galdera 2020ko urtarrilaren 24ko 9. Nafarroako Parlamentuko Aldizkari Ofizialean argitaratu zen.

Iruñean, 2020ko otsailaren 14an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako Maiorga Ramírez Erro jaunak idatziz erantzuteko galdera egin du sorkuntza artistikoa sustatzeko politiken arloko jarduketa-ildo nagusiei eta ekimen berriei buruz (10-20/PES-00006). Hona Nafarroako Gobernuko Kultura eta Kiroleko kontseilariaren erantzuna:

Nafarroako Kulturaren 2017-2023 Plan Estrategikoan ezarritako ildoetan sakontzen eta ildo horiek zabaltzen ari gara; Kultur Ekintzaren arloko dirulaguntza-deialdiak, berriz, nafar artisten sormena, ekoizpena eta sustapena bultzatzera zuzendurik daude.

Hona plan horretan ageri diren ekintzak –zein bere kodearekin– eta egin diren ekimenak:

(E1.L3. kodea) Nafarroako lurraldearen kultur-kohesioa sustatzea eta Nafarroako lurraldea osatzen duten eremuetako kultur eta sormen–berezitasuna indartzea eta ikusaraztea.

– �Landarte eta bilerak garapen-partzuergoekin eta lurraldeko beste eragile batzuekin, proiektuak, beharrizanak eta baliabideak detektatzeko.

– � DNA arte-egonaldiak lurralde osoan, sektoreak ongi baloratzen baititu.

(E2.L2 kodea) Nafarroako kultur eta sormen sektoreen ezagutza zabaltzea eta gaurkotzea:

– �948 Merkatua baloratzeko bilerak eta inkestak.

– �Nafarroako arte-sormena sustatzeko helburuaren jasangarritasuna aldeztea, gure mugen barruan nahiz kanpoan.

– �Nafarroako kultur ekosistemako eragileekin aldiro biltzea (elkarteak, enpresak, pertsonak, eta abar).

(E2.L3 kodea) Berrikuntza eta sormena garatzeko sormen-inguruneak sor daitezen sustatzea:

– �2020ko DNA Jaialdia: Dantza-sormeneko lau egonaldi.

– �Agorart bekak: 33 beka eman ziren, eta beste horrenbeste ematen jarraitzea espero da.

(E2.L5 kodea) Sormen-fabrikak sor daitezen sustatzea:

– �Sormen-fabriketarako deialdia: iaz lau proiektu babestu ziren, eta aurten beste horrenbeste babestea aurreikusten da.

(E3.L1 kodea) Kulturaren eta sormenaren arloan lan egiten duten pertsonen lan-baldintzak hobetu daitezen sustatzea.

– �Nafarroako Enplegu Zerbitzuarekin prestakuntza-ekintzak (Moldatuz Adapta 20.30 ikastaroa). Kulturaren eta sormenaren ekosistemetako profesionalentzako prestakuntza-eskaintza sendotzea, eta kalitatezko eskaintza bat eraikitzeko lan egitea.

Hori jakinarazten dizut Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2020ko otsailaren 14an

Kultura eta Kiroleko kontseilaria: Rebeca Esnaola Bermejo